比迪高入靚波:係贏得辛苦
是役下半場開賽後不足1分鐘,即射入靚波助球隊反超的比迪高,指對手均業北區表現絕不失禮,給予大埔很大壓力,慶幸能獲勝為周三硬撼傑志注下強心針。
大埔首循環曾以5球大勝北區,但是役未如當時般輕鬆,更曾一度落後。比迪高亦承認北區給予己隊很大壓力:「佢哋踢得好放,喺主場球迷面前大踢爭氣波,反而我哋正選有幾個調動,上半場唔係咁順,好彩都叫把握到3次機會。」
為周三硬撼傑志壯行色
今季成績大有改進的「綠戰士」,將於周三晚「賽馬會菁英盃」4強硬撼傑志,比迪高豪言對手實力強橫,但深信球隊有力周旋到底:「傑志嘅實力梗係唔講得笑,但我哋加入幾位新球員之後,已經比之前強好多,只要發揮出水準,絕對有得踢。」